《上元喜雪》
宋代·杨齐

灵感手擎苍龙鞭，和风一道飞腾天。天公欲报大有岁，六花助与芳菲权。

紫姑云辇归时节，太光碾碎桄榔叶。晓来楼阁万家春，白玉鸳鸯为新叠。

垄头耕父被单褐，望岁欣欣掉歌舌。王孙却恨此宵寒，兰膏冻黑香轮滑。

作者简介：杨齐，眉州（今四川眉山）人。仁宗嘉祐中进士（清嘉庆《四川通志》卷一二二）。今录诗七首。